Diari Oficial de la Generalitat Valenciana


Sumari del DOGV 8758, del 10-03-2020 (2020/2205)

RESOLUCIÓ conjunta de 5 de març de 2020, del director general d'Esport i del director de l'Institut Valencià de la Joventut, per la qual es convoca el Programa lliure d'estiu, dins de la campanya d'activitats nàutiques de la Generalitat «A la mar 2020».
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8758

Data del DOGV
:   10-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2205


Data del document
:   05-03-2020

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ conjunta de 5 de març de 2020, del director general d'Esport i del director de l'Institut Valencià de la Joventut, per la qual es convoca el Programa lliure d'estiu, dins de la campanya d'activitats nàutiques de la Generalitat «A la mar 2020». [2020/2205]  
L'Estatut d'Autonomia de la Comunitat Valenciana atribueix a la Generalitat competència exclusiva en matèria de joventut (article 49.1.25) i en matèria d'esport (49.1.28).  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, estableix en l'article 3.30, com a línia general d'actuació, fomentar i difondre les activitats nàutiques i els esports relacionats amb la mar. Així mateix, l'article 32 estableix que es prestarà atenció preferent a les campanyes de promoció esportiva relacionades amb els esports nàutics i l'article 33 disposa que les escoles de la Mar de la Generalitat són centres de pràctica, formació i difusió de les activitats nàutiques.  
La Llei 15/2017, de 10 de novembre, de la Generalitat, de polítiques integrals de joventut, en l'article 4, reconeix les persones jóvens el dret a l'esport i a l'activitat física. Així mateix, en l'article 5 posa de manifest la corresponsabilitat de les administracions públiques per a garantir el dret a l'esport i a l'activitat física, al joc i a l'oci educatiu i inclusiu, assignant equips professionals, recursos i serveis didàctics, així com la necessitat d'impulsar programes de promoció de models i hàbits de vida saludables vinculats a l'esport i a la prevenció de malalties i conductes de risc. També, en l'article 7.11, estableix com una de les funcions de l'Institut Valencià de la Joventut potenciar l'exercici d'activitats d'oci educatiu i facilitar l'accés de tots els col·lectius.  
  
D'acord amb aquestes competències i disposicions legals, i amb la intenció de complir amb les línies esmentades, la Generalitat organitza anualment la campanya de promoció de les activitats nàutiques «A la Mar».  
Per Resolució conjunta de 7 d'octubre de 2019, del director general d'Esport i del director general de l'Institut Valencià de la Joventut, es va convocar la campanya d'activitats nàutiques de la Generalitat «A la mar 2020», la qual incloïa el Programa Blau (DOGV 8656, 15 d'octubre de 2019).  
Des de la Generalitat, amb la intenció de promocionar el contacte i el gaudi de l'entorn marí entre la població durant els mesos d'estiu, així com tindre més autonomia en la pràctica dels esports nàutics, s'ha dissenyat el Programa lliure d'estiu, objecte de la present disposició.  
  
En virtut de tot això i fent ús de les competències assignades a la Conselleria d'Educació, Investigació, Cultura i Esport i a l'Institut Valencià de la Joventut, i d'acord amb el conveni de col·laboració de data 19 de febrer de 2013 subscrit entre la Generalitat i l'Institut Valencià de la Joventut, per a la gestió conjunta de la campanya d'activitats nàutiques de la Generalitat «A la Mar», i la resta de normativa, i en el marc de l'article 25 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i fent ús de les facultats que l'article 11 de la Llei 15/2017, de 10 de novembre, de la Generalitat, de polítiques integrals de joventut, confereix al director general de l'Institut Valencià de la Joventut. En relació amb l'article 70 de la Llei 5/1983, de 30 de desembre, del Consell, resolem conjuntament:  
  
Primer  
Convocar, dins de la campanya d'activitats nàutiques de la Generalitat «A la mar 2020», el Programa lliure d'estiu.  
El Programa lliure d'estiu inclou una sèrie d'activitats esportives, recreatives i formatives dirigides a l'aprenentatge i la difusió dels esports nàutics, i a fomentar el coneixement, la conservació i el respecte del medi marí, amb especial atenció als jóvens i les jóvens.  
  
  
Segon  
Aprovar les bases per les quals es regirà la present convocatòria i que figuren com a annex I a la present resolució.  
Tercer  
La Direcció General d'Esport i l'Institut Valencià de la Joventut es reserven el dret a modificar l'oferta i el programa d'activitats, i a adaptar-lo a la demanda o a l'interés públic. A més, s'hi podran incorporar noves escoles de la Mar, així com suspendre alguna de les activitats oferides, si circumstàncies de qualsevol tipus n'impedeixen el normal desenvolupament.  
  
Quart  
La Direcció General d'Esport i l'Institut Valencià de la Joventut dictaran totes les instruccions que siguen necessàries per al desplegament de la present resolució.  
  
Cinqué  
La present resolució entrarà en vigor l'endemà de ser publicada en el Diari Oficial de la Generalitat Valenciana.  
  
Contra la present resolució, que no posa fi a la via administrativa, les persones interessades podran interposar un recurs d'alçada davant dels òrgans que han dictat l'acte o el superior jeràrquic, en el termini d'un mes a comptar des de l'endemà de ser publicada en el DOGV. Tot això de conformitat amb el que disposen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de març de 2020.- El director general d'Esport: Josep Miquel Moya Torres. El director general de l'Institut Valencià de la Joventut: Jesús Martí Nadal.  
  
  
ANNEX I  
Bases per les quals es regirà el Programa lliure d'estiu dins de la campanya d'activitats nàutiques de la Generalitat «A la mar 2020».  
  
El Programa lliure d'estiu, dins de la campanya d'activitats nàutiques de la Generalitat «A la mar 2020», l'organitza la Direcció General d'Esport (d'ara endavant DGE) i l'Institut Valencià de la Joventut (d'ara endavant IVAJ), en col·laboració amb el club nàutic de la Vila Joiosa, i es durà a terme en instal·lacions i equipaments de la Generalitat a Benicàssim i Borriana, i del club nàutic esmentat.  
  
1. Objecte  
Regular cursos en les Escoles de la Mar de la Generalitat per a l'aprenentatge i la pràctica de diferents modalitats nàutiques, durant el període estival, des d'un punt de vista recreatiu i formatiu.  
  
2. Participants  
Podrà participar-hi qualsevol persona, de manera individual o col·lectiva, que complisca les condicions de participació i els requisits d'inscripció que recullen aquestes bases.  
2.1. Condicions de participació  
- Tindre nou anys o més durant l'any de realització del curs (haver nascut en 2011 o anteriors).  
- Tindre l'edat suficient per a la modalitat nàutica i el nivell, d'acord amb el que estipula la base 3.2.  
- Saber nadar correctament.  
- No presentar contraindicacions medicosanitàries per a la pràctica de les activitats nàutiques.  
- Per al nivell de perfeccionament de vela, tindre els coneixements tècnics del nivell inferior, que s'hauran d'acreditar documentalment en incorporar-se al curs.  
2.2. Obligacions dels participants  
- Les persones participants hauran d'especificar en la fitxa d'inscripció en línia, abans del començament de l'activitat, qualsevol necessitat educativa, dietètica o mèdica rellevant, així com comunicar-ho en el moment d'incorporar-se a l'escola corresponent. En el cas d'al·lèrgies alimentàries s'haurà de presentar un informe mèdic de salut, almenys, amb una setmana d'antelació a l'inici del curs.  
- El desplaçament de les persones participants fins a l'escola serà pel seu compte.  
- Documentació que cal presentar en el moment de la incorporació a l'escola:  
1. Fitxa d'informació sanitària. Només necessària per a les activitats de més de dos dies de durada. Disponible en la web escolesdelamar.gva.es.  
2. Fotocòpia del DNI, o del llibre de família si no té el primer.  
3. Fotocòpia de la targeta SIP o semblant (en cas que no siga de la Seguretat Social).  
4. Per a menors d'edat, model d'autorització d'eixida, amb la firma original dels pares, tutors o responsables (disponible en la web).  
  
5. Les persones participants en el nivell de perfeccionament de vela hauran de presentar la documentació acreditativa d'haver superat el nivell d'iniciació: llibre de l'alumnat-velapass o títols/diplomes.  
- En cas que alguna persona participant s'inscriguera en una modalitat o en un nivell sense tindre l'edat exigida, o no presente l'acreditació del nivell anterior cursat o demostre no tindre el nivell exigit, el personal tècnic de l'escola podran inscriure'l en un nivell inferior si és possible, o en cas contrari, donar-lo de baixa del curs. En aquest últim cas, perdrà el dret a la devolució de la quota abonada.  
- Fora de les activitats programades, les persones menors d'edat en règim d'internat només podran eixir lliurement de les instal·lacions sota la responsabilitat exclusiva del pare/mare o tutor/a, els quals ho hauran d'autoritzar per escrit, tot presentant l'imprés formalitzat d'autorització d'eixides en el moment de la incorporació a l'escola a la mar. No obstant això, les esmentades eixides es regiran per la normativa de cada escola quant a horaris d'entrada i eixida de les instal·lacions.  
  
- S'aconsella que els menors i les menors d'edat en règim d'internat no porten els seus telèfons mòbils a les escoles de la Mar. El seu ús estarà restringit a fi de no interferir en les activitats programades.  
  
- Per als supòsits de tarifes especials que recull la base 4.3, es trametrà a la DGE, durant la tramitació de la reserva, la justificació documental que acredite la corresponent situació, per mitjà d'un títol o carnet en què figure el nom i els cognoms de la persona participant i, de no existir, amb els documents establits legalment. La condició que dona dret a la tarifa especial haurà de posseir-se en el moment de fer la inscripció. Si es detecta qualsevol error en la justificació de l'aplicació de la tarifa especial, s'haurà d'abonar la diferència o, en cas contrari, la reserva serà anul·lada.  
- Les persones que hi participen en el Programa lliure d'estiu estaran obligades a complir la normativa de règim intern que regisca el funcionament de les diferents instal·lacions i dels equipaments. Així mateix, durant la realització de les activitats, es respectaran les instruccions que el personal tècnic i de serveis puga donar.  
- Les persones participants seran responsables del bon ús de la instal·lació i del material, i hauran d'abonar el cost dels danys que puguen produir-se per negligència o per mal ús.  
- La comissió d'una falta greu podrà comportar l'expulsió de l'escola. Qualsevol falta d'ordre d'una persona participant menor d'edat serà comunicada immediatament al seu pare, mare, tutor o tutora.  
  
3. Especificacions del Programa lliure d'estiu  
3.1. Escoles de la Mar  
  
Escola Règim  
Benicàssim Externat/internat a l'Alberg Argentina de l'IVAJ  
Borriana Externat/internat a la mateixa Escola de la Mar de Borriana  
La Vila Joiosa Externat (sense opció de dinar)  
  
  
3.2. Modalitats, edats i embarcacions  
  
Modalitat i nivell Edat1 Embarcació Escola Mar  
Vela lleugera iniciació Mínim 9 anys Raquero/Gamba (embarcació col·lectiva) Totes  
Vela lleugera perfeccionament optimist 9-12 anys Optimist (embarcació individual) La Vila Joiosa  
Vela lleugera perfeccionament infantil 10-14 anys L'Equipe (embarcació doble) Borriana i Benicàssim  
Vela lleugera perfeccionament Mínim 14 anys 4.20 (embarcació doble) Totes  
Vela creuer iniciació Mínim 15 anys Platu 25 (embarcació col·lectiva) Borriana  
Windsurf Mínim 10 anys Taula windsurf Totes  
Piragüisme Mínim 9 anys Caiac de mar/caiac-polo Totes  
Rem Mínim 15 anys Iols/Virus Borriana  
Paddle surf Mínim 9 anys Taula paddle surf Totes  
  
  
1 Edat mínima complida durant l'anualitat de realització del curs.  
  
  
  
3.3. Activitats  
3.3.1. Setmanes d'estiu  
Característiques de l'activitat  
  
Durada Cursos de 5 dies, de dilluns a divendres  
Benicàssim i Borriana (matí i vesprada): 30 hores setmanals  
La Vila Joiosa (només de matí o només de vesprada): 20 hores setmanals  
Modalitats Vela, surf de vela, piragüisme, rem i paddle surf, d'acord amb l'apartat 3.2  
Opcions Internat A Benicàssim i Borriana  
- Activitat nàutica, allotjament de diumenge a divendres i pensió completa, incloent-hi el sopar del diumenge  
- També s'hi faran activitats d'animació i dinàmica de grups, així com tallers, a càrrec de personal tècnic de temps lliure.  
 Externat En totes les escoles  
- Activitat nàutica. Possibilitat de contractar el dinar a Benicàssim i Borriana  
 Mitja jornada A Benicàssim i Borriana.  
- Activitat nàutica de matí o de vesprada (15 hores setmanals). Aquesta activitat només estarà disponible a criteri de l'escola corresponent, per ser prioritària l'ocupació dels cursos de matí i vesprada. Per a conéixer la disponibilitat i realitzar la inscripció s'haurà de contactar directament amb l'escola.  
Incorporació Benicàssim i Borriana  
- Internat: diumenge de 19.00 a 20.00h. Reunió informativa de pares, mares, tutors i tutores a les 20.00h  
- Externat: dilluns a les 10.00h  
La Vila Joiosa  
- Externat cursos només de matí: dilluns a les 10.00h  
- Externat cursos només de vesprada: dilluns a les 16.00h  
Finalització Benicàssim i Borriana  
- Divendres a les 18.00h  
La Vila Joiosa  
- Externat cursos només de matí: divendres a les 14.00h  
- Externat cursos només de vesprada: divendres a les 20.00h  
  
  
  
  
Oferta màxima de places de setmana d'estiu  
  
Oferta setmanal Escola de la Mar de Benicàssim  
Cursos de 5 dies, de dilluns a divendres (matí i vesprada): 30 hores  
 Del 22/6 al 4/9  
Activitat Places  
Vela lleugera iniciació 25  
Vela lleugera perfeccionament infantil 22  
Vela lleugera perfeccionament 8  
Piragüisme/Paddle surf 20  
Windsurf 18  
TOTAL 93  
  
  
Oferta setmanal Escola de la Mar de Borriana  
Cursos de 5 dies, de dilluns a divendres (matí i vesprada): 30 hores  
 Del 22/6 al 28/8  
Activitat Places  
Vela lleugera iniciació 35  
Vela lleugera perfeccionament infantil 26  
Vela lleugera perfeccionament 20  
Windsurf 18  
Piragüisme/ Rem/ Paddle surf 20  
Vela creuer iniciació 10  
TOTAL 129  
  
  
Oferta setmanal Escola de la Mar de la Vila Joiosa  
Cursos de 5 dies, de dilluns a divendres (només matí o només vesprada):  
20 hores  
 Del 22/6 al 28/8  
Activitat Places  
Vela lleugera iniciació 24  
Vela lleugera perfeccionament optimist 8  
Vela lleugera perfeccionament 8  
Windsurf 14  
Paddel surf 8  
Piragüisme 20  
TOTAL 82  
  
  
  
3.3.2. Un dia a la mar  
  
Objectiu Donar a conéixer a les persones participants els esports nàutics mitjançant un dia de familiarització i/o millora dels coneixements ja adquirits.  
  
Durada 1 dia: curs de 6 hores (de 10.00 a 13.00h i de 15.00 a 18.00h)  
Escoles de la Mar Benicàssim i Borriana  
Modalitats nàutiques En funció de l'escola de la mar  
Disponibilitat Les escoles podran realitzar l'activitat Un Dia a la Mar depenent de l'ocupació de l'activitat Setmanes d'Estiu.   
Per a conéixer-ne la disponibilitat i fer la inscripció, s'haurà de contactar directament amb l'escola.  
Opcions Activitat nàutica  
 Activitat nàutica amb dinar  
 Mitja jornada (3 hores)  
 Més d'Un Dia a la Mar  
  
  
  
3.3.3. Caps de setmana d'estiu  
  
Objectiu Donar a conéixer els esports nàutics des d'un punt de vista recreatiu, amb cursos dissenyats per a la pràctica col·lectiva entre amics i/o familiars.  
Durada 2 dies: curs de 10 hores. Dissabte de matí (de 10.00 a 13.00h) i de vesprada (de 15.00 a 18.00h) i diumenge de matí (de 10.00 a 14.00h)  
Escoles de la Mar Benicàssim i Borriana  
Modalitats nàutiques En funció de cada escola de la mar.  
Durant el període del cap de setmana en què no es realitze activitat nàutica, el pare, mare, tutor, tutora o persona degudament autoritzada per aquests haurà de fer-se càrrec del participant o la participant menor d'edat.  
Disponibilitat Per a conéixer la disponibilitat i realitzar la inscripció s'haurà de consultar la web escolesdelamar.gva.es o contactar directament amb l'escola corresponent.  
  
Opcions Activitat nàutica amb allotjament i pensió completa  
 Activitat nàutica amb dinar del dissabte  
 Només activitat nàutica  
  
  
  
4. Inscripcions  
4.1. Formalització de reserves  
Les inscripcions es faran exclusivament en línia a través de la pàgina web escolesdelamar.gva.es, a partir de les 10.00 hores del dia 1 d'abril de 2020. S'establiran distintes fases d'inscripció que suposaran la suspensió temporal del procés de reserva, a fi de traure a oferta les places que s'alliberen en cada fase en igualtat d'oportunitats i facilitant l'accés als interessats. Les dates de tancament i reobertura de la inscripció, per fases, s'indicaren oportunament a través de la web.  
  
El pagament de la quota podrà fer-se en la mateixa pàgina web únicament a través del sistema TPV en el termini màxim de 24 hores a partir del moment de la formalització de la reserva. Si passat aqueix temps no se n'ha realitzat l'ingrés, la reserva serà cancel·lada i tornarà a estar disponible per a qualsevol altra persona interessada.  
En activitats en l'Escola de la Mar de la Vila Joiosa, el pagament podrà fer-se únicament per transferència bancària.  
S'establirà com a data límit d'inscripció, el dimarts de la setmana anterior a l'inici del curs, excepte a l'Escola de la Mar de Benicàssim en règim d'internat, que serà de 15 dies del dit inici.  
  
4.2. Cada reserva podrà incloure un màxim de 4 participants.  
4.3. Preus  
Les tarifes aplicades per a cada persona seran les establides en cada una de les activitats convocades.  
Tipus de tarifa:  
1. Tarifa general.  
2. Tarifa especial membres de família nombrosa, de família monoparental, de família educadora, titulars de Carnet Jove, víctimes de violència de gènere i grups d'entitats col·laboradores\*. En aquest últim cas l'activitat estarà promoguda per l'entitat col·laboradora en qüestió, que serà qui sol·licite la inscripció.  
\* Entitats col·laboradores: ajuntaments de Benicàssim, Borriana i la Vila Joiosa, les federacions esportives autonòmiques de la Comunitat Valenciana i els clubs nàutics de Borriana i la Vila Joiosa, així com altres entitats amb les quals la Generalitat haja subscrit acords en relació amb la promoció esportiva.  
Preus setmana d'estiu  
Quota per persona i curs Tarifa general Tarifa especial  
Activitat nàutica (30 h) 155 - 140 -  
Activitat nàutica amb dinar (30 h) 195 - 175 -  
Activitat nàutica amb internat i pensió completa (30 h) 285 - 257 -  
Activitat nàutica curs només matins o només de vesprada (20h) A l'Escola de la Mar de la Vila Joiosa 105 - 95 -  
Activitat nàutica curs només de matí o només de vesprada (15 h)  
A les Escoles de la Mar de Benicàssim i Borriana 80 - 75 -  
  
  
Preus setmana d'estiu promocional a l'Escola de la Mar Borriana  
Del 10 al 28 d'agost  
Quota per persona i curs Tarifa general Tarifa especial  
Activitat nàutica (30 h) 140 - 132 -  
Activitat nàutica amb dinar (30 h) 175 - 166 -  
Activitat nàutica amb internat i pensió completa (30 h) 257 - 242 -  
  
  
Preus un dia a la mar  
Quota per persona i curs Tarifa general Tarifa especial  
Activitat nàutica (6 h) 31 - 28 -  
Activitat nàutica amb dinar (6 h) 39 - 35 -  
Activitat nàutica (3 h) mig dia 16 - 15 -  
  
  
Preus cap de setmana d'estiu  
Quota per persona i curs Tarifa general Tarifa especial  
Activitat nàutica (10 h) 68 - 59 -  
Activitat nàutica amb dinar del dissabte (10 h) 77 - 66 -  
Activitat nàutica amb internat i pensió completa (10 h) 97 - 83 -  
  
  
  
4.4. Devolució de quotes  
- La renúncia a la plaça una vegada pagada la reserva no donarà dret a la devolució de la quota.  
- Excepcionalment, es tindrà dret a la devolució de la quota o la part corresponent, amb una deducció del 10 % de l'import en concepte de no disponibilitat de la plaça i despeses de gestió, en els supòsits següents:  
  
1. Malaltia o lesió que impedisca l'assistència a l'activitat. S'haurà d'aportar un justificant mèdic o un informe hospitalari firmat i segellat pel facultatiu.  
2. Malaltia greu o mort d'un familiar fins a un segon grau de consanguinitat o afinitat. En aquest cas, s'haurà d'adjuntar un certificat acreditatiu.  
3. Duplicitat en el pagament d'un participant quan s'haja fet per reserves distintes. Si és per la mateixa reserva, no s'aplicarà la deducció del 10 %.  
4. Canvi de les condicions de reserva d'un participant: d'internat a externat, de tarifa general a especial o de règim amb dinar a sense dinar. Es tornarà la diferència sobre la qual s'aplicarà una deducció del 10 %.  
  
- Per causes climatològiques. Es tindrà dret a la devolució proporcional de la quota només en les reserves sense internat, sempre que el percentatge de sessions no navegades supere el 50 % del total de sessions del curs. En el cas de les reserves amb internat en cursos de setmana, es realitzaran activitats alternatives i en cap cas no es tindrà dret a la devolució de la quota.  
- En cas de suspensió de l'activitat per circumstàncies sobrevingudes atribuïbles a la Generalitat, s'oferirà la possibilitat de realitzar l'activitat en una altra data o es tornarà íntegrament l'import de la reserva.  
  
- La devolució de la quota, de la qual es deduirà la despesa indicada en concepte de no disponibilitat de la plaça i gestió quan corresponga, s'haurà de sol·licitar en el formulari establit, que estarà a disposició dels usuaris en la nostra web, en les mateixes Escoles de la Mar i en la DGE i l'IVAJ i els seus serveis territorials. Les sol·licituds de devolució de quota es presentaran en el registre d'entrada de la DGE o de l'IVAJ o per via telemàtica a través del procediment https://www.gva.es/va/inicio/procedimientos'id\_proc=18478&version=amp. No obstant això, també podran presentar-se d'acord amb el que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques.   
- La sol·licitud de devolució de la quota l'haurà de tramitar la persona que va realitzar la inscripció, ja siga per a sol·licitar la devolució de l'import d'una inscripció individual o de grup. El termini màxim de presentació serà de 30 dies naturals a partir del dia previst d'inici del curs adjudicat.  
- En cas de produir-se una malaltia o lesió una vegada iniciada l'activitat nàutica, no es tindrà dret a la devolució de la quota.  
  
5. Assistència sanitària i assegurances  
5.1. La Conselleria de Sanitat Universal i Salut Pública prestarà atenció medicosanitària a través dels seus centres i institucions sanitàries, amb tots els dispositius existents en la seua xarxa, a les persones participants, monitors/ores i organitzadors/ores que patisquen qualsevol accident durant la participació en les activitats programades per al desenvolupament de la campanya «A la mar 2020».  
Per a poder ser beneficiari de les prestacions mencionades en el paràgraf anterior, s'haurà d'estar degudament inscrit en la campanya «A la mar 2020».  
No obstant això, en aquells supòsits en què el participant lesionat estiga federat, es liquidarà l'import de l'assistència amb càrrec a la respectiva mútua esportiva.  
5.2. L'entitat asseguradora concertada cobrirà l'assistència mèdica continuada, posterior a la prestada en primera instància per la Conselleria de Sanitat Universal i Salut Pública, derivada d'accidents esportius que puguen patir les persones participants, monitors/ores i organitzadors/ores en la campanya «A la mar 2020» de la Generalitat, d'acord amb el Reial decret 849/1993 de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que són de la seua competència.  
  
6. Acceptació de les bases  
La participació en la present convocatòria, inclosa la fase d'inscripció, implica l'acceptació de les bases que la regulen.  
  
7. Centres d'informació  
  
- Pàgina web de les escoles de la Mar  
escolesdelamar.gva.es  
  
- Escola de la Mar de Borriana  
Av. Mediterrània, s/n. 12434 Borriana  
Tel. 833 764 723  
Adreça electrònica: emburriana\_dlx@ukd.uq  
  
- Escola de la Mar de Benicàssim  
Av. Ferrandis Salvador, 49. 12309 Benicàssim  
Tel. 986 877 305  
Adreça electrònica: embenicassim\_vrz@esd.kn  
  
- Escola de la Mar de la Vila Joiosa  
Club Nàutic, av. del Port, s/n, 03078 la Vila Joiosa (Alacant)  
Tel. 928 510 952  
Adreça electrònica: pyojlpnelryljn@jypiahqj.ovj  
  
  
- Direcció General d'Esport  
Av. Campanar, 32. 46506 València  
Tel. 778 954 431  
Adreça electrònica: wmvcwmxbbrqidg@cpm.kg  
  
Direccions territorials. Seccions d'Activitat Física i Esport  
- Alacant  
Av. Aguilera, 1, 2ª planta 03206 Alacant  
Tel. 662 803 256  
Adreça electrònica: dep.ali\_jry@ora.bp  
- Castelló  
Av. de la Mar, 23. 12662 Castelló de la Plana  
Tel. 708 188 573  
Adreça electrònica: dep.cas\_zzk@icr.jt  
- València  
Edifici Prop II C/ Gregorio Gea, 14 46058 València  
Tel. 148 214 208  
Adreça electrònica: dep.val\_trz@upn.ls  
  
- Institut Valencià de la Joventut  
C/ Hospital, 11. 46900 València  
Tel. 424 088 378